hmd global to launch nokia smartphones on april 4
నోకియా నుంచి మరో మూడు స్మార్ట్‌ఫోన్లు...!
హెచ్‌ఎండీ గ్లోబల్ సంస్థ భారత్‌లో మరో మూడు కొత్త స్మార్ట్‌ఫోన్లను విడుదలచేయనుంది. నోకియా 7 ప్లస్, నోకియా 8 సిరోకో, నోకియా 6 (2018) పేర్లతో ఈ ఫోన్లను వినియోగదారులకు అందించనుంది.
TNN | Updated:
Apr 1, 2018, 05:55PM IST
హెచ్‌ఎండీ గ్లోబల్ సంస్థ భారత్‌లో మరో మూడు కొత్త స్మార్ట్‌ఫోన్లను విడుదలచేయనుంది. నోకియా 7 ప్లస్, నోకియా 8 సిరోకో, నోకియా 6 (2018) పేర్లతో ఈ ఫోన్లను వినియోగదారులకు అందించనుంది. వీటితోపాటు 'నోకియా 8110' పేరుతో4జీ ఫీచర్ ఫోన్‌ను కూడా తీసుకురానుంది. ఏప్రిల్ 4న ఈ ఫోన్లను విడుదల చేయాలని సంస్థ నిర్ణయించింది. ఇక ఈ ఫోన్ల ధరల విషయానిక వస్తే... రూ.32 వేలకు 'నోకియా 7 ప్లస్', రూ.60వేలకు 'నోకియా 8 సిరోకో', రూ.20 వేలకు 'నోకియా 6 (2018)' ఫోన్లు లభ్యమయ్యే అవకాశం ఉంది.
నోకియా 7 ప్లస్ మోడల్‌లో.. 12, 13 మెగాపిక్సల్ డ్యుయల్ బ్యాక్ కెమెరాలు, 16 మెగాపిక్సల్ సెల్ఫీ కెమెరాలు రానున్నాయి. ఈఫోన్.. 4 జీబీ ర్యామ్‌తో 64 జీబీ స్టోరేజ్‌తో రానుంది. 256 జీబీ ఎక్స్‌పాండబుల్ స్టోరేజ్ ఇవ్వనున్నారు. ఇందులో 3800 ఎంఏహెచ్ బ్యాటరీని అమర్చారు.
నోకియా 8 సిరోకో మోడల్‌లో... 12, 13 మెగాపిక్సల్ డ్యుయల్ బ్యాక్ కెమెరాలు, 5 మెగాపిక్సల్ సెల్ఫీ కెమెరాలు రానున్నాయి. ఈఫోన్.. 6 జీబీ ర్యామ్‌తో 128 జీబీ స్టోరేజ్‌తో రానుంది. 256 జీబీ ఎక్స్‌పాండబుల్ స్టోరేజ్ ఇవ్వనున్నారు. ఇందులో 3260 ఎంఏహెచ్ బ్యాటరీని అమర్చారు.
నోకియా 6 (2018) మోడల్‌లో... 16 మెగాపిక్సల్ బ్యాక్ కెమెరా, 8 మెగాపిక్సల్ సెల్ఫీ కెమెరాలు రానున్నాయి. ఈఫోన్.. 3/4 జీబీ ర్యామ్‌తో 32/64 జీబీ స్టోరేజ్ వేరియంట్లతో ఈ ఫోన్ రానుంది. 128 జీబీ ఎక్స్‌పాండబుల్ స్టోరేజ్ ఇవ్వనున్నారు. ఇందులో 3000 ఎంఏహెచ్ బ్యాటరీని అమర్చారు.